Asia C‑476/12

Österreichischer Gewerkschaftsbund

vastaan

Verband Österreichischer Banken und Bankiers

(Oberster Gerichtshofin esittämä ennakkoratkaisupyyntö)

”Ennakkoratkaisupyyntö — Sosiaalipolitiikka — Osa-aikatyötä koskeva puitesopimus — Syrjintäkiellon periaate — Kollektiivisopimus, jossa määrätään lapsesta maksettavasta lisästä — Osa-aikaisille työntekijöille maksettavan etuuden laskeminen pro rata temporis ‑periaatteen mukaisesti”

Tiivistelmä – Unionin tuomioistuimen tuomio (ensimmäinen jaosto) 5.11.2014

Sosiaalipolitiikka – EAY:n, UNICE:n ja CEEP:n tekemä osa-aikatyötä koskeva puitesopimus – Direktiivi 97/81 – Osa-aikaisia työntekijöitä koskeva syrjintäkielto – Pro rata temporis ‑periaate – Lapsesta maksettava lisä, jonka työnantaja maksaa kollektiivisopimuksen perusteella – Osa-aikaisille työntekijöille maksettavan etuuden laskeminen pro rata temporis ‑periaatteen mukaisesti

(Neuvoston direktiivin 97/81, sellaisena kuin se on muutettuna direktiivillä 98/23, liitteessä oleva 4 lauseke)

Euroopan teollisuuden ja työnantajain keskusjärjestön (UNICE), julkisten yritysten Euroopan keskuksen (CEEP) ja Euroopan ammatillisen yhteisjärjestön (EAY) tekemästä osa-aikatyötä koskevasta puitesopimuksesta annetun direktiivin 97/81 – sellaisena kuin se on muutettuna direktiivillä 98/23 – liitteenä olevan osa-aikatyötä koskevan puitesopimuksen 4 lausekkeen 2 kohtaa on tulkittava siten, että pro rata temporis ‑periaatetta voidaan soveltaa laskettaessa sellaisen lapsesta maksettavan lisän määrää, joka osa-aikaisen työntekijän työnantajan on maksettava kollektiivisopimuksen perusteella.

Koska lapsesta maksettava lisä, jonka työnantaja maksaa kollektiivisopimuksen perusteella, on osa työntekijän palkkaa, se määritetään työntekijän ja työnantajan välillä sovittujen työsuhteen ehtojen perusteella.

Tästä seuraa, että jos työntekijä työskentelee kyseisen työsuhteen ehtojen mukaan osa-aikaisesti, lapsesta maksettavan lisän laskeminen pro rata temporis ‑periaatteen mukaisesti on asiallisesti perusteltua osa-aikatyötä koskevan puitesopimuksen 4 lausekkeen 1 kohdassa tarkoitetulla tavalla ja tarkoituksenmukaista kyseisen puitesopimuksen 4 lausekkeen 2 kohdassa tarkoitetulla tavalla.

(ks. 19, 20 ja 25 kohta sekä tuomiolauselma)

Asia C‑476/12

Österreichischer Gewerkschaftsbund

vastaan

Verband Österreichischer Banken und Bankiers

(Oberster Gerichtshofin esittämä ennakkoratkaisupyyntö)

”Ennakkoratkaisupyyntö — Sosiaalipolitiikka — Osa-aikatyötä koskeva puitesopimus — Syrjintäkiellon periaate — Kollektiivisopimus, jossa määrätään lapsesta maksettavasta lisästä — Osa-aikaisille työntekijöille maksettavan etuuden laskeminen pro rata temporis ‑periaatteen mukaisesti”

Tiivistelmä – Unionin tuomioistuimen tuomio (ensimmäinen jaosto) 5.11.2014

Sosiaalipolitiikka — EAY:n, UNICE:n ja CEEP:n tekemä osa-aikatyötä koskeva puitesopimus — Direktiivi 97/81 — Osa-aikaisia työntekijöitä koskeva syrjintäkielto — Pro rata temporis ‑periaate — Lapsesta maksettava lisä, jonka työnantaja maksaa kollektiivisopimuksen perusteella — Osa-aikaisille työntekijöille maksettavan etuuden laskeminen pro rata temporis ‑periaatteen mukaisesti

(Neuvoston direktiivin 97/81, sellaisena kuin se on muutettuna direktiivillä 98/23, liitteessä oleva 4 lauseke)

Euroopan teollisuuden ja työnantajain keskusjärjestön (UNICE), julkisten yritysten Euroopan keskuksen (CEEP) ja Euroopan ammatillisen yhteisjärjestön (EAY) tekemästä osa-aikatyötä koskevasta puitesopimuksesta annetun direktiivin 97/81 – sellaisena kuin se on muutettuna direktiivillä 98/23 – liitteenä olevan osa-aikatyötä koskevan puitesopimuksen 4 lausekkeen 2 kohtaa on tulkittava siten, että pro rata temporis ‑periaatetta voidaan soveltaa laskettaessa sellaisen lapsesta maksettavan lisän määrää, joka osa-aikaisen työntekijän työnantajan on maksettava kollektiivisopimuksen perusteella.

Koska lapsesta maksettava lisä, jonka työnantaja maksaa kollektiivisopimuksen perusteella, on osa työntekijän palkkaa, se määritetään työntekijän ja työnantajan välillä sovittujen työsuhteen ehtojen perusteella.

Tästä seuraa, että jos työntekijä työskentelee kyseisen työsuhteen ehtojen mukaan osa-aikaisesti, lapsesta maksettavan lisän laskeminen pro rata temporis ‑periaatteen mukaisesti on asiallisesti perusteltua osa-aikatyötä koskevan puitesopimuksen 4 lausekkeen 1 kohdassa tarkoitetulla tavalla ja tarkoituksenmukaista kyseisen puitesopimuksen 4 lausekkeen 2 kohdassa tarkoitetulla tavalla.

(ks. 19, 20 ja 25 kohta sekä tuomiolauselma)